[{"text_idx": "#000001", "text": "Bydd defnyddwyr Cymraeg FixMyStreet, y gwasanaeth ar gyfer adrodd problemau stryd ac amgylcheddol lleol, nawr yn gallu gwneud hynny gan ddefnyddio map Cymraeg a ddarparwyd gan Mapio Cymru."}, {"text_idx": "#000002", "text": "Yr haf hwn, gallwch adrodd goleuadau stryd sydd wedi torri, tipio anghyfreithlon, tyllau a phroblemau lleol eraill yng Nghymru i\u2019r awdurdod cywir yn y Gymraeg am y tro cyntaf drwy FixMyStreet, y gwasanaeth adrodd hir-sefydlog ar gyfer problemau stryd ac amgylcheddol a ddarperir gan yr elusen technoleg ddinesig mySociety."}, {"text_idx": "#000003", "text": "Mae FixMyStreet yn ap gwe blaengar sy\u2019n galluogi dinasyddion ledled y Deyrnas Unedig i adrodd problemau lleol i\u2019r awdurdod sy\u2019n gyfrifol am eu trwsio, hyd yn oed os nad ydyn nhw\u2019n siw\u0302r ym mha awdurdod lleol ydynt. Am y tro cyntaf ers ei lansio yn 2007, bydd defnyddwyr yng Nghymru sydd am wneud adroddiadau yn Gymraeg yn gallu gweld fersiwn Gymraeg o\u2019r wefan a\u2019r ap, gan gynnwys map Cymraeg wedi\u2019i ddarparu gan Mapio Cymru."}, {"text_idx": "#000004", "text": "Wedi\u2019i lansio yn 2019, mae Mapio Cymru yn brosiect sy\u2019n darparu map uniaith Gymraeg o Gymru ac sy\u2019n ceisio sicrhau bod gwasanaethau mapio cystal yn y Gymraeg ag y maent yn Saesneg gan ddefnyddio ffynonellau data agored. Mae Mapio Cymru yn gweithio gyda sefydliadau ar draws Cymru i wella gwasanaethau mapio yn yr iaith Gymraeg."}, {"text_idx": "#000005", "text": "Dywedodd Wyn Williams o di\u0302m Mapio Cymru: \u201cEin nod yw gwneud hi\u2019n haws i sefydliadau ddarparu gwasanaethau mapio Cymraeg o\u2019r safon uchaf. Felly, ry ni wrth ein boddau bod technoleg mapio digidol mySociety i\u2019w gweld arlein yn y Gymraeg, priod iaith miloedd o bobl sy\u2019n byw yng Nghymru \u0336 a\u2019r gobaith yw \u0336 miliwn o bobl erbyn 2050.\u201d"}, {"text_idx": "#000007", "text": "Ceir ambell i fwlch ym map Cymraeg Mapio Cymru oherwydd bod y prosiect yn dibynnu ar wirfoddolwyr a chyrff cyhoeddus i gyfrannu enwau Cymraeg diffiniol. Gall gwirfoddolwyr helpu lenwi\u2019r bylchau drwy ychwanegu\u2019r enwau Cymraeg ar gyfer nodweddion ar y map (adeiladau, ffyrdd, mynyddoedd, caeau ac yn y blaen). Gall cyrff cyhoeddus helpu i lenwi\u2019r bylchau drwy gyhoeddi\u2019r enwau Cymraeg sydd ganddynt ar gyfer nodweddion o dan drwydded agored. Mae ti\u0302m Mapio Cymru ar gael i roi cyngor ar y materion hyn. Am fanylion pellach, cysylltwch trwy\u2019r wefan mapio.cymru neu\u2019r hashnod #mapioCymru."}, {"text_idx": "#000008", "text": "Cafodd FixMyStreet ei hadeiladu i\u2019w gwneud hi\u2019n haws i ddinasyddion adrodd am broblemau yn eu cymunedau. Mae FixMyStreet yn ap gwe blaengar annibynnol, rhad ac am ddim, a adeiladwyd gan yr elusen mySociety i alluogi dinasyddion y DU i adrodd, gweld a thrafod problemau lleol. Anfonir yr holl adroddiadau a wneir trwy FixMyStreet yn uniongyrchol at yr awdurdod sy\u2019n gyfrifol am ddatrys y broblem, a all wedyn ymateb i\u2019r gwneuthurwr adroddiadau i\u2019w diweddaru ar statws ei benderfyniad. Mae adroddiadau a\u2019u hymatebion hefyd yn cael eu harddangos yn gyhoeddus ar y map i gynyddu tryloywder o fewn cymuned."}, {"text_idx": "#000009", "text": "Mae\u2019r feddalwedd ffynhonnell agored ar gael i\u2019w defnyddio\u2019n fyd-eang (gweler ), neu mae fersiwn Pro wedi\u2019i chynnal a\u2019i hintegreiddio\u2019n llawn y gall cynghorau neu awdurdodau cyhoeddus eraill dalu ffi flynyddol a ddarperir gan is-gwmni sy\u2019n eiddo llwyr i\u2019r elusen, SocietyWorks (gweler ). Rydym yn falch iawn o allu gwneud y gwasanaeth yn hygyrch i ddinasyddion Cymraeg eu hiaith, gyda phroses adrodd wedi\u2019i chyfieithu\u2019n llawn a map Cymraeg sydd yn galluogi defnyddwyr i ddewis enwau strydoedd a lleoliadau y maent yn gyfarwydd a\u0302 hwy. Edrychwn ymlaen at weld fersiwn Gymraeg y gwasanaeth yn cael ei ddefnyddio gan fwy o ddinasyddion sy\u2019n poeni am wella lle maen nhw\u2019n byw."}, {"text_idx": "#000010", "text": "Mae mySociety yn sefydliad dielw sy\u2019n ceisio adfywio democratiaeth, gan roi mwy o rym i fwy o bobl drwy greu technolegau a data digidol. Ewch i am fwy o wybodaeth."}, {"text_idx": "#000012", "text": "Cwmni Buddiannau Cymdeithasol a menter gymdeithasol yw Data Orchard CIC sy\u2019n helpu sefydliadau i ddefnyddio data ar gyfer penderfyniadau gwell ac effeithlon. Mae Data Orchard CIC yn cyfuno sgiliau arbenigol mewn ymchwil, ystadegau a data gydag angerdd i greu byd gwell yn gymdeithasol, economaidd ac amgylcheddol."}, {"text_idx": "#000013", "text": "Am fwy o wybodaeth: .uk"}, {"text_idx": "#000015", "text": "Teclynnau llinell orchymyn i chi greu map OpenStreetMap yn Gymraeg"}, {"text_idx": "#000017", "text": "Mae\u2019r holl god rydym yn defnyddio ar gyfer y gweinydd map Cymraeg Mapio Cymru ar gael bellach mewn ystorfa."}, {"text_idx": "#000018", "text": "Bydd hi o ddiddordeb yn enwedig os ydych chi eisiau darparu gweinydd eich hunain sydd yn cynhyrchu teiliau map yn Gymraeg (neu efallai iaith wahanol o\u2019ch dewis). Mae\u2019r holl god wedi\u2019i drwyddedu dan GPL, sydd yn caniatau i chi\u2019i redeg at unrhyw bwrpas, ei newid, a\u2019i ailddosbarthu."}, {"text_idx": "#000019", "text": "Nodwch fod angen gwybodaeth sylfaenol o sut i ddefnyddio Linux trwy\u2019r llinell orchymyn."}, {"text_idx": "#000020", "text": "Y prif declyn yn yr ystorfa yw\u2019r sgript cartonamecy2name.lua sydd yn rhedeg tra\u2019n mewnforio data. Mae\u2019n penderfynu ar yr enw i\u2019w gadw yn y gronfa ddata, ar gyfer unrhyw endid ar y map. Data OSM yw prif ffynhonell Mapio Cymru, y tagiau name:cy a name yn enwedig, ac hefyd gwybodaethau enwau Wikidata trwy\u2019r tag OSM wikidata. Trwy olygu\u2019r ffynhonellau hyn rydym hefyd yn edrych at ddata agored wrth Gomisiynydd y Gymraeg."}, {"text_idx": "#000021", "text": "Mae llawer mwy o fanylion yn y ffeil README yn yr ystorfa, gan gynnwys cyfarwyddiadau cam wrth gam."}, {"text_idx": "#000022", "text": "Os ydych chi eisiau defnyddio map Cymraeg sydd eisoes yn bodoli, anwybyddwch yr uchod ac ewch i openstreetmap.cymru!"}, {"text_idx": "#000026", "text": "Roedd hi\u2019n bleser cael cymryd rhan mewn cynhadledd FOSS4G yng Nghaerdydd heddiw."}, {"text_idx": "#000027", "text": "Dyma recordiad o fy nghyflwyniad trwy gyfrwng y Saesneg a\u2019r sleidiau \u2013 am ddarparu gweinydd Mapio Cymru."}, {"text_idx": "#000028", "text": "Bydd y cyflwyniad o ddiddordeb i bobl sydd am wella mapio mewn ieithoedd a\u0302 llai o adnoddau o gwmpas y byd. Yn ogystal, bydd hi\u2019n well i unrhyw un sydd eisiau gweld tw\u0302f OpenStreetMap yn gyffredinol dalu sylw i agweddau amlieithog y prosiect \u2013 yn fy marn i."}, {"text_idx": "#000030", "text": "Anerchiad Mapio Cymru mewn cynhadledd FOSS4G"}, {"text_idx": "#000032", "text": "Oes gennych chi ddiddordeb yn y feddalwedd gweinydd ac agweddau data tu o\u0302l i Mapio Cymru ac OpenStreetMap? Os oes, dewch i fy sgwrs yn FOSS4G."}, {"text_idx": "#000033", "text": "FOSS4G yw\u2019r Gynhadledd Feddalwedd Rydd Ryngwladol ar gyfer pethau Geo-ofodol. Eleni mae\u2019n digwydd ar ddydd Iau 17eg mis Tachwedd mewn sawl safle corfforol ar draws gwledydd Prydain ar yr un pryd \u2013 gan gynnwys Caerdydd lle byddaf i."}, {"text_idx": "#000034", "text": "Fel Mapio Cymru rydym wedi rhannu ein gwersi a\u2019n brwdfrydedd mewn sawl digwyddiad ac wedi trefnu rhai digwyddiadau ein hunain, trwy gyfrwng y Gymraeg a\u2019r Saesneg. Y tro hwn bydd fy sgwrs trwy gyfrwng y Saesneg. Dw i\u2019n mynd i ganolbwyntio ar yr ochr mwy technegol \u2013 beth sy\u2019n digwydd ar y gweinyddion, ynghyd a\u0302 rhywfaint o gyd-destun am sefyllfa\u2019r Gymraeg i\u2019r rhai sydd ddim yn ymwybodol."}, {"text_idx": "#000035", "text": "Byddaf yn trafod sut rydym wedi adeiladu map Cymraeg o Gymru, pa heriau technegol a heriau eraill rydym wedi\u2019u hwynebu, beth fydd y camau nesaf, ac yn rhannu ein gweledigaeth gyffredinol ar gyfer mynd a\u0302 mapio yn Gymraeg i bawb."}, {"text_idx": "#000036", "text": "Gobeithio bydd rhywun yn cael eu hysbrydoli i gyfrannu at fapio yn y Gymraeg neu OpenStreetMap fel prosiect ehangach, neu ddechrau menter eu hunain \u2013 efallai ar gyfer iaith arall sydd a\u0302 llai o adnoddau."}, {"text_idx": "#000038", "text": "Map arbrofol newydd gan Mapio Cymru i\u2019ch helpu chi i rannu mwy o enwau llefydd Cymraeg"}, {"text_idx": "#000039", "text": "9 Sylw ar Map arbrofol newydd gan Mapio Cymru i\u2019ch helpu chi i rannu mwy o enwau llefydd Cymraeg"}, {"text_idx": "#000040", "text": "Mae Mapio Cymru bellach yn cynnal map arbrofol i chi bori, sydd yn gyfateb i\u2019r prif fap."}, {"text_idx": "#000041", "text": "Mae\u2019r map hwn yn edrych yn eithaf tebyg i\u2019r prif fap, ond mae\u2019n cael ei letya ar weinydd ar wahan dw i wedi darparu ar ei gyfer:"}, {"text_idx": "#000042", "text": "Edrychwch yn fanwl ac fe gewch chi weld bod yr holl enwau llefydd ychydig yn wahanol."}, {"text_idx": "#000043", "text": "Pam gwneud hyn? Y prif bwrpas yw i ganfod bylchau yn y data ar gyfer enwau Cymraeg. Mae unrhyw enw yn gallu dilyn sawl ffordd i\u2019r prif fap. Mae\u2019r map yn cymryd data oddi wrth OpenStreetMap a Wikidata, ac wedyn yn ei brosesu. Roedden ni fel prosiect Mapio Cymru eisiau cyfleu ffynhonnell y data ar fap, ond ar waha\u0302n i\u2019r prif fap."}, {"text_idx": "#000044", "text": "Ar hyn o bryd mae pedair ffynhonnell wedi eu nodi ar allwedd y map arbrofol:"}, {"text_idx": "#000045", "text": "Wrth maes name (OpenStreetMap) \u2013 er nad yw\u2019r enw wedi ei labeli fel Cymraeg mae\u2019n edrych fel bod e yn Gymraeg, yn o\u0302l meini prawf penodol. Dw i angen blogio am y meini prawf yn fuan.\nNi chafwyd enw addas (ar hyn o bryd)"}, {"text_idx": "#000046", "text": "Nodwch fod yr allwedd yn gallu newid yn y dyfodol. Edrychwch ar y map a\u2019i allwedd am fanylion."}, {"text_idx": "#000047", "text": "Ni fydd modd i chi gwneud popeth rydych chi\u2019n gallu gwneud gyda\u2019r prif fap, fel chwilio a mewnosod yn hawdd."}, {"text_idx": "#000048", "text": "Yr hyn rydych chi\u2019n gallu gwneud yw pori\u2019r map arbrofol i ganfod diffygion ac wedyn golygu OSM i fewnbynnu enwau mewn achosion lle mae\u2019r data yn anghyflawn."}, {"text_idx": "#000049", "text": "Bydd eich newidiadau yn ymddangos ar y prif fap a\u2019r map arbrofol."}, {"text_idx": "#000050", "text": "Yn y pen draw, bydd yr enw rydych chi\u2019n fewnbynnu yn ymddangos mewn llu o apiau a phrosiectau, diolch i\u2019w statws data agored. Dw i\u2019n falch o gynnig yr adnodd fel ffordd o helpu unrhyw un sydd eisiau rhannu enwau llefydd Cymraeg. Diolch eto i Lywodraeth Cymru am gefnogi\u2019r gwaith."}, {"text_idx": "#000051", "text": "Pwll Tywod yw enw\u2019r gweinydd map arbrofol. Mae hyn wedi ei ddinodi gyda\u2019r lliw tywod o\u2019i amgylch. Mae\u2019r defnydd o\u2019r term yn cyfleu ein bod yn chwarae gyda\u2019i ymddangosiad. Esgusodwch unrhyw namau technegol byddech chi\u2019n gweld ar y map arbrofol \u2013 ond dyna\u2019r pwynt."}, {"text_idx": "#000052", "text": "Mapio Map swyddogol Cymru o Gymru!"}, {"text_idx": "#000055", "text": "Eleni, mae ti\u0302m Mapio Cymru, a ariennir gan #Cymraeg2050, wedi parhau i weithio ar eu map data agored o Gymru sy\u2019n seiliedig ar ddata OpenStreetMap, wici y byd mapiau. Yn awr, maent yn rhan o bartneriaeth gyda thi\u0302m Map Data Cymru Llywodraeth Cymru i greu platfform cyffrous newydd ."}, {"text_idx": "#000057", "text": "\u201c...y ffocws gwirioneddol ar brofiad y defnyddiwr. Mae data geo-ofodol yn hollbwysig ac wrth wraidd y Strategaeth Ddigidol. Rydyn ni\u2019n edrych ar ddatblygu sgiliau ar gyfer dysgu gydol oes a fydd yn dechrau yn ysgol.\u201d Yn o\u0302l Glyn Jones, mae gwaith Mapio Cymru gyda thi\u0302m newydd Map Data Cymru,\u201d... yn enghraifft flaenllaw o\u2019r hyn rydyn ni\u2019n edrych i\u2019w gyflawni\u201d gyda 365 o setiau data, un ar gyfer pob diwrnod o\u2019r flwyddyn!"}, {"text_idx": "#000058", "text": "Gan fod openstreetmap.cymru bellach yn haenen bwysig ar fap swyddogol newydd Cymru, \u201cmae\u2019n enghraifft dda iawn o weithio mewn partneriaeth, gan sicrhau profiad dwyieithog i\u2019r defnyddiwr\u201d."}, {"text_idx": "#000059", "text": "\u201cLle\u2019r oedd diffyg data mapio iaith Gymraeg, mae gennym Map Data Cymru bellach ac rydym yn falch iawn ohono. Gyda\u2019r gwaith hwn, rydym wedi dangos beth y gall gydweithio ei gyflawni.\u201d"}, {"text_idx": "#000060", "text": "Y gobaith yw, y bydd y map newydd hefyd yn arbed arian yn y sector cyhoeddus; \u201cyn hytrach na phawb yn cynhyrchu mapiau eu hunain, maen nhw nawr yn gallu defnyddio Data Map Cymru!\u201d"}, {"text_idx": "#000061", "text": "Am ragor o wybodaeth, neu gyfweld Carl Morris ac/neu Wyn Williams o mapio.cymru cysylltwch post@mapio.cymru ."}, {"text_idx": "#000062", "text": "Dyma sut i ddewis ein map ni ar wefan newydd Map Data Cymru!"}, {"text_idx": "#000065", "text": "Sut mae mapio yn y Gymraeg?"}, {"text_idx": "#000067", "text": "Buom yn gweithio gyda Trafnidiaeth Cymru i ymchwilio i fapio, daear-leoli a chynllunio teithiau yn y Gymraeg. Dyma\u2019r hyn a ganfuwyd gennym."}, {"text_idx": "#000068", "text": "Gofynnodd Trafnidiaeth Cymru inni wneud darn o waith ymchwil ar eu cyfer. Roeddent am wybod sut y gallent adeiladu apiau mapio ar-lein a oedd yn trin y Gymraeg a\u2019r Saesneg yn gyfartal."}, {"text_idx": "#000069", "text": "Rydym wedi bod yn meddwl am y themau yma am sawl blwyddyn oherwydd ein bod yn cynnal map iaith Gymraeg o Gymru: openstreetmap.cymru. Fodd bynnag, buodd y prosiect hwn ar gyfer sefydliad sy\u2019n darparu gwasanaethau trafnidiaeth gyhoeddus ledled Cymru yn gyfle gwirioneddol i feddwl am oblygiadau\u2019r materion yma. Rydym wedi cynhyrchu adroddiad ar gyfer Trafnidiaeth Cymru sy\u2019n llawn manylion ac sy\u2019n canolbwyntio ar eu hamgylchiadau penodol. Mae\u2019r blogiad yma yn gyfle i gymryd cam yn o\u0302l a meddwl am rai o\u2019r pethau allweddol rydym wedi\u2019u dysgu."}, {"text_idx": "#000070", "text": "Mae mapio yn gynwydd... yn Saesneg"}, {"text_idx": "#000071", "text": "Os ydych chi am lunio ap trafnidiaeth gyda mapio cefndir slic, daear-leoliad, cynllunio teithiau a llawer o bwyntiau o ddiddordeb, ceir sawl opsiwn cadarn \u2013 fel cynwydd."}, {"text_idx": "#000072", "text": "Ar gyfer y rhan helaeth o ddefnydd, gellir adeiladu apiau mapio digidol yn gyflym \u2013 yn rhannol o leiaf \u2013 drwy roi gwasanaethau masnachol at ei gilydd sy\u2019n darparu data ar alw (am ffi)."}, {"text_idx": "#000073", "text": "I\u2019r rheini ohonom ar y ti\u0302m sy\u2019n cofio pan fu\u2019n rhaid iddynt yrru i gyfrifiadur bach yng Nghaerdydd i wneud rhai tasgau GIS eithaf syml, mae hyn yn drawiadol iawn."}, {"text_idx": "#000074", "text": "Pan fyddwch chi eisiau\u2019r canlyniadau hynny yn Gymraeg, yn sydyn iawn mae\u2019n mynd yn llawer anoddach."}, {"text_idx": "#000077", "text": "Oherwydd hyn, os ydych chi\u2019n ddatblygydd sydd am greu ap mapio ar-lein gan ddefnyddio API gan Google Maps, ni allwch ofyn i\u2019r data gael ei ddarparu i chi yn Gymraeg. Dylai hynny ei ddiystyru ar gyfer y rhan fwyaf o ddefnydd gan gyrff cyhoeddus yng Nghymru."}, {"text_idx": "#000079", "text": "Os ydych chi\u2019n defnyddio Google Maps ar ffo\u0302n sydd a\u0302\u2019r Gymraeg fel priod iaith, fyddwch chi\u2019n gweld enwau lleoedd Cymraeg ar y map, gan gynnwys yn Lloegr."}, {"text_idx": "#000080", "text": "Ond, gan nad oes yna gymorth swyddogol, ceir terfynau gwirioneddol i ble y dylid ei ddefnyddio."}, {"text_idx": "#000081", "text": "Mae Bing yn cynnig llawer mwy o Gymraeg nag yr oeddem wedi sylweddoli"}, {"text_idx": "#000082", "text": "Bing Maps yw platfform mapio Microsoft. Rwy\u2019n siw\u0302r na fyddent yn hoffi cael eu disgrifio fel hyn, ond rwy\u2019n credu y buasai\u2019r rhan fwyaf ohonom yn dweud mai \u201cfersiwn Microsoft o Google Maps\u201d ydyw. Yn wahanol i Google Maps, mae Bing Maps yn cefnogi\u2019r Gymraeg yn swyddogol. Fel defnyddiwr achlysurol gwefan mapiau Bing efallai na fyddwch yn sylwi ar hyn, ond fel datblygydd gallwch newid eich galwadau API i ofyn am ymatebion yn Gymraeg."}, {"text_idx": "#000083", "text": "Yn gyffredinol, gall datblygydd gweld llawer iawn o Gymraeg mewn gwasanaethau o fapiau Bing. Ar y rhan fwyaf o lefelau gweledol o\u2019r map, gweler enwau dwyieithog i ffyrdd (yn hytrach na\u2019r enw Cymraeg neu\u2019r enw Saesneg) ac mae yna rhai bylchau rhyfedd."}, {"text_idx": "#000084", "text": "Os oes gennych ofynion syml iawn ar gyfer arddangos pwyntiau ar fap cefndir o Gymru na fydd yn cael ei dominyddu gan enwau Saesneg, mae Bing Maps yn sicr yn werth ystyried."}, {"text_idx": "#000085", "text": "Fodd bynnag, teimlwn y gallai\u2019r rhan fwyaf o gyrff cyhoeddus fynd y tu hwnt i\u2019r hyn y mae Bing yn ei gynnig."}, {"text_idx": "#000087", "text": "Gall cyrff cyhoeddus yng Nghymru ddefnyddio data\u2019r Arolwg Ordnans o dan Gytundeb Geo-ofodol y Sector Cyhoeddus. Mae data\u2019r Arolwg Ordnans (OS) o ansawdd uchel iawn ac maent yn cynnig amrywiaeth o lawrlwythiadau data ac APIs i gefnogi cyrff cyhoeddus yn eu gwaith."}, {"text_idx": "#000088", "text": "Ond gallai\u2019r ffordd y mae OS yn ymdrin a\u0302\u2019r Gymraeg wella\u2019n fawr."}, {"text_idx": "#000089", "text": "Mae OS yn cyhoeddi teils: fersiynau electronig yn y bo\u0302n o\u2019r mapiau OS rydym yn gyfarwydd a\u0302 nhw o deithiau cerdded. Mae\u2019r rhain yn cynnwys enwau Cymraeg a Saesneg ond mae polisi OS yn golygu bod enwau Saesneg yn fwy tebygol o ymddangos nag enwau Cymraeg. Nid yw\u2019n bosibl gofyn am deils sy\u2019n dangos enwau Cymraeg yn unig neu lle mae enwau Cymraeg yn fwy tebygol o ymddangos nag enwau Saesneg."}, {"text_idx": "#000090", "text": "Mae OS hefyd yn darparu setiau data eraill. Mae rhai o\u2019r rhain yn cynnwys yr enwau Cymraeg a Saesneg ar gyfer nodweddion ond gwelsom fod y ffordd y mae\u2019r data wedi\u2019i labelu yn y setiau data yn aml yn ei gwneud yn anodd nodi beth oedd yr enw Cymraeg a beth oedd yr enw Saesneg."}, {"text_idx": "#000091", "text": "Mae rhai o\u2019r rhain yn faterion ansawdd data, ac mae eraill yn faterion polisi. Y gobaith yw bod cyrff cyhoeddus yng Nghymru yn gweithio gydag Arolwg Ordnans i weld gwelliannau yn y meysydd hyn."}, {"text_idx": "#000092", "text": "Mewn llawer o achosion nid oes ffynhonnell amlwg, swyddogol o\u2019r enw Saesneg a\u2019r enw Cymraeg am le, ar gyfer nant, coedwig neu ardal."}, {"text_idx": "#000093", "text": "Mae\u2019n ei gwneud hi\u2019n anodd mesur pa mor dda yw cwmpas map. Yn syml, nid oes set ddata \u201cgywir\u201d i\u2019w chymharu. Mewn sawl ffordd mae hyn yn un o gryfderau\u2019r Gymraeg, sydd wir yn iaith fyw, felly gelwir pethau yn o\u0302l defnydd yr holl bobl sy\u2019n defnyddio\u2019r iaith."}, {"text_idx": "#000094", "text": "Wedi dweud hynny, mae angen rheolau ar gyfrifiaduron, ac wrth i ni ddefnyddio mapiau ar gyfrifiaduron yn fwyfwy mae\u2019r angen am rai rheolau ynghylch enwau Cymraeg yn tyfu."}, {"text_idx": "#000095", "text": "Mae ein map iaith Gymraeg yn seiliedig ar gronfeydd data OpenStreetMap a Wikidata a olygwyd gan y gymuned. Mae ein hymchwilwyr yn awgrymu bod y setiau data hyn yn debygol o barhau\u2019n rhan o\u2019r gymysgedd o ran enwi lleoedd a nodweddion, o leiaf, cystadleuwyr masnachol. Rydym yn annog pobl i gyfrannu at y setiau data hyn."}, {"text_idx": "#000096", "text": "Mae\u2019n syml iawn adeiladu cymwysiadau mapio gwe yn Saesneg\nNid yw\u2019n syml o gwbl adeiladu apiau mapio gwe yn Gymraeg. Mae\u2019n bosibl eu hadeiladu yn Gymraeg serch hynny.\nHoffem annog cyrff cyhoeddus a sefydliadau eraill sy\u2019n gwasanaethu pobl Cymru i ystyried sut y gallant adeiladu cymwysiadau mapio dwyieithog. Po fwyaf o sefydliadau sy\u2019n gweithio ar y broblem hon, y mwyaf o atebion a gaiff eu datblygu."}, {"text_idx": "#000097", "text": "Byddwn yn parhau i weithio ar y maes hwn a byddem wrth ein bodd yn clywed gan eraill sydd a\u0302 chwestiynau neu syniadau am y Gymraeg a mapio dwyieithog."}, {"text_idx": "#000098", "text": "Hoffem ddiolch i Trafnidiaeth Cymru am gomisiynu\u2019r gwaith hwn ac am ganiata\u0301u i ni rannu\u2019r crynodeb hwn o\u2019r pethau a ganfuwyd gennym o ganlyniad i\u2019r prosiect."}, {"text_idx": "#000099", "text": "cynllunio teithiau, geoleoliad, Trafnidiaeth Cymru"}, {"text_idx": "#000103", "text": "Mae Gradd I yn golygu bod nhw o \u2018ddiddordeb eithriadol, cenedlaethol fel arfer\u2019. Nid ni sydd yn penderfynu ar y rhestr derfynol yn anffodus!"}, {"text_idx": "#000104", "text": "Ond mae dros 100 o adeiladau Gradd I ar fap Mapio Cymru sydd heb label Cymraeg, ac mae\u2019n hawdd i ni sicrhau bod yr enwau Cymraeg ar gael i bawb."}, {"text_idx": "#000105", "text": "Ewch i\u2019r rhestr o adeiladau rhestredig Gradd I sydd angen enwau Cymraeg. Os nad ydych chi\u2019n gweld enw adeilad Gradd I mae\u2019n debyg bod rhywun wedi rhannu\u2019r enw yn barod.\nOs ydych chi\u2019n gwybod yr enw safonol yn Gymraeg ar gyfer unrhyw adeilad rhowch yr enw yn y golofn \u2018Cymraeg\u2019.\nEwch yn o\u0302l i bwynt 2 os ydych chi\u2019n gwybod mwy nag un enw."}, {"text_idx": "#000106", "text": "Wedyn byddwn yn rhoi\u2019r enwau mewn cronfa OpenStreetMap ar eich rhan \u2013 i bawb ddysgu a defnyddio, ac ar y map wrth gwrs."}, {"text_idx": "#000108", "text": "Mae Llywodraeth Cymru yn noddi map Cymraeg i hybu digwyddiadau yng Nghymru. Wrth i ni symud tuag at 2022, darganfyddwch sut i roi eich digwyddiadau ar fap yn rhad ac am ddim."}, {"text_idx": "#000109", "text": "Ymunwch gyda\u2019r arbenigwr mapio Ben Proctor o\u2019r sefydliad 3ydd sector Data Orchard & David Wyn o am 11yb Dydd Mercher yma, 1af o Ragfyr ar Zoom. Byddant yn esbonio sut mae @MapioCymru yn gallu eich helpu chi i hybu digwyddiadau gyda map sy\u2019n gallu cael ei osod ar eich gwefan yn rhad ac am ddim trwy law Llywodraeth Cymru."}, {"text_idx": "#000112", "text": "Mae Mapio Cymru fel prosiect wedi bod yn gweithio gyda Llyfrgell Genedlaethol Cymru yn ddiweddar i amlygu\u2019r holl enwau llefyd yn Gymraeg sydd o fewn cronfa Wikidata, a gwella nhw."}, {"text_idx": "#000113", "text": "Mae canoedd o enwau wrth Wikidata ar y map bellach yn ogystal ag enwau oddi wrth OpenStreetMap (OSM)."}, {"text_idx": "#000114", "text": "Dyma Jason Evans o\u2019r llyfrgell yn ymhelaethu ar y gwaith a\u2019i bwysigrwydd:"}, {"text_idx": "#000115", "text": "Mae cyfuno Wikidata ag OSM yn caniata\u0301u inni adeiladu ar waith Mapio Cymru, sydd wedi bod yn datblygu map o Gymru gan ddefnyddio\u2019r data Cymraeg a gedwir yng nghronfa ddata OSM. Trwy alinio a chyfuno hyn a\u0302 Wikidata gall y map ddechrau tyfu ymhellach, gan gynnig mwy o wybodaeth i ddefnyddwyr trwy gyfrwng y Gymraeg."}, {"text_idx": "#000116", "text": "Ac mae hyn yn bwysig. Mae gan lawer o leoedd yng Nghymru, boed yn drefi, pentrefi, bryniau neu draethau, ddau enw, neu fwy weithiau. Mae\u2019r enwau yn Gymraeg bron bob amser yn enwau lleoedd gwreiddiol, enwau hynafol sydd yn llawn hanes. Mae\u2019r enwau hyn fel arfer yn ddisgrifiadol neu\u2019n cyfeirio at seintiau, penaethiaid neu gaerau a gollwyd ers amser maith. Mae\u2019r fersiynau Saesneg o enwau lleoedd weithiau\u2019n fwtaniadau diystyr o\u2019r rhai gwreiddiol Cymraeg neu enwau a orfodir gan oresgynwyr canoloesol neu \u2018foderneiddwyr\u2019 Fictoraidd. Hyd yn oed heddiw mae adeiladau hanesyddol yn cael ei ailenwi yn Saesneg gan eu perchnogion newydd ac mae enwau Cymraeg yn cael eu gollwng o wefannau a mapiau o blaid dewisiadau Saesneg y bernir eu bod yn \u2018haws i\u2019w ynganu\u2019."}, {"text_idx": "#000117", "text": "Nod y prosiect hwn yw dadgoloneiddio mapio yng Nghymru, nid trwy ddileu enwau lleoedd Saesneg o\u2019r cofnod ond trwy gynnig yr opsiwn i ddefnyddwyr weld ac archwilio map modern o Gymru trwy gyfrwng Cymraeg yn unig \u2013 gwasanaeth nad oedd yn bodoli mewn gwirionedd tan y lansiad o Mapio Cymru."}, {"text_idx": "#000118", "text": "Felly\u2019r her gyntaf gyda\u2019r prosiect hwn mewn gwirionedd yw annog cymunedau i gyfrannu eu henwau Cymraeg lleol i OSM neu Wikidata fel y gellir eu cynnwys ar y map, a gwneir hyn trwy gyfres o drafodaethau, gweithdai a digwyddiadau golygu. [...]"}]